2 Dikoronika 31 | Beibele Inthaneteng | Phetolelo ya Lefase le Lefsa
2 Dikoronika 31:1-21
31 Gateetee ge ba feditše tše ka moka, Baisiraele+ ka moka bao ba bego ba le moo ba ile ba tšwa ba ya metseng ya Juda+ gomme ba pšhatlaganya dikokwane tše kgethwa,+ ba rema dikota tše kgethwa+ le go phušola mafelo a phagamego+ le dialetare+ tša Juda+ ka moka, Benjamini, Efuraime+ le Manase+ go fihlela ba feditše; ka morago ga moo bana ba Isiraele ka moka ba boela metseng ya bona, yo mongwe le yo mongwe a ya ga gabo.
2 Ke moka Hesekia a bea dihlopha+ tša baperisita le tša Balefi+ go ya ka dihlopha tša bona, se sengwe le se sengwe go ya ka tirelo ya sona ya baperisita+ le ya Balefi.+ Di be di neela dibego tša go fišwa+ le dihlabelo+ tša mohlakanelwa, di hlankela,+ di leboga+ e bile di tumiša+ Modimo dikgorong tša mešaša ya Jehofa.
3 Kgoši e be e na le karolo yeo e e neelago ya dibego tša go fišwa+ go tšwa dithotong+ tša yona, e le dibego tša go fišwa tšeo di neelwago mesong+ le mantšiboa gotee le dibego tša go fišwa tšeo di neelwago ka disabatha,+ dikgweding tše mpsha+ le dinakong tša menyanya,+ go ya ka seo se ngwadilwego molaong wa Jehofa.+
4 Go oketša moo, a botša batho, bona badudi ba Jerusalema, gore ba nee baperisita+ le Balefi+ karolo ya bona, e le gore ba kgomarele+ ka go tia molaong wa Jehofa.+
5 Gateetee ge lentšu le kwagetše, bana ba Isiraele+ ba ile ba oketša dithakangwaga tša mabele,+ beine e mpsha,+ makhura,+ dinose+ le ditšweletšwa ka moka tša mašemong,+ gomme ba tliša ka boati karolo ya lesome ya se sengwe le se sengwe.+
6 Bana ba Isiraele le ba Juda bao ba bego ba dula metseng ya Juda,+ le bona ba tliša karolo ya lesome ya dikgomo le ya dinku gotee le karolo ya lesome ya dilo tše kgethwa,+ e lego dilo tšeo di kgethagaleditšwego Jehofa Modimo wa bona. Ba di tliša gomme ya ba mekgobokgobo.
7 Kgweding ya boraro+ ba ile ba thoma go kgobela mekgobo gomme ba fetša kgweding ya bošupa.+
8 Ge Hesekia le dikgošana+ ba etla gomme ba bona mekgobo yeo, ba reta+ Jehofa le setšhaba sa gagwe sa Isiraele.+
9 Ka morago Hesekia o ile a botšiša baperisita le Balefi ka mekgobo yeo.+
10 Ke moka Asaria+ moperisita yo mogolo wa ntlong ya Tsadoko+ a mo araba a re: “Go tloga ge ba thoma go tliša meneelo+ ntlong ya Jehofa, go be go jewa, go khorwa+ e bile go eba le mašaledi a mantši;+ ka gobane Jehofa yena o šegofaditše setšhaba sa gagwe+ gomme tše di šetšego ke tšona tše tše dintši.”
11 Ge a re’alo Hesekia a laela gore go lokišwe diphapoši tša go jela+ tša ntlong ya Jehofa. Ke moka bona ba di lokiša.
12 Ba tliša meneelo+ le karolo ya lesome+ gotee le dilo tše kgethwa, ba dira bjalo ka go botega;+ ge e le Konania wa Molefi o be a ba okametše e le yena moetapele gomme a latelwa ke Shimei ngwanabo.
13 Jehiele, Asasia, Nahathe, Asahele, Jerimothe, Josabadi, Eliele, Isimakia, Mahathe le Benaya e be e le balaodi ba thušana le Konania le Shimei ngwanabo, ba laetšwe ke kgoši Hesekia, gomme Asaria+ e be e le moetapele ntlong ya Modimo wa therešo.
14 Kore morwa wa Jimina wa Molefi e be e le moletakgoro+ ka bohlabela,+ a hlokometše dibego tša boithaopo+ tša Modimo wa therešo, gore go abje moneelo wa Jehofa+ le dilo tše kgethwakgethwa.+
15 Yena o be a okametše Edene, Miniamini, Jeshua, Shemaya, Amaria le Shekania bao ba bego ba le metseng ya baperisita,+ ba le maemong a bona ka ge ba botega;+ ba be ba abela bana babo bona bao ba lego dihlopheng seo se bego se ba swanetše,+ ba abela yo mogolo le yo monyenyane ka go lekana;+
16 go sa balwe ba batona bao ba ngwadišitšwego go ya ka mašika+ go tloga ka ba nywaga e meraro go ya godimo,+ e lego bohle bao ba tlwaetšego go tla ntlong ya Jehofa letšatši le letšatši, gore ba tlo dira tirelo ya bona go ya ka dihlopha tša bona.
17 Le ke lelokelelo la bao ba bego ba ngwadišitšwe la baperisita go ya ka mašika a dintlo tša botatago bona+ le la Balefi,+ go tloga ka ba nywaga e masomepedi+ go ya godimo, go ya ka mediro ya bona dihlopheng+ tša bona;
18 e lego bao ba ngwadišitšwego go ya ka mašika mo go bana ba bona ka moka, basadi ba bona, barwa ba bona le barwedi ba bona, bakeng sa phuthego ka moka, ka gobane ge ba le maemong ao ba beilwego go ona ka ge ba botega,+ ba ile ba ikgethagaletša+ tirelo ya bona e kgethwa;
19 le lelokelelo la barwa ba Arone,+ bona baperisita, bao ba bego ba dula nageng+ ya mafulo a metse ya bona. Metseng ka moka go be go na le banna bao ba hlaotšwego ka maina gore ba abele monna yo mongwe le yo mongwe gare ga baperisita dijo gotee le Balefi bohle bao ba bego ba ngwadišitšwe go ya ka mašika.
20 Hesekia a dira bjalo Juda ka moka, a dira tše di lokilego+ le tše botse+ e bile a botegela+ Jehofa Modimo wa gagwe.
21 Modiro o mongwe le o mongwe wo a bego a thoma go o dira tirelong+ ya ntlong ya Modimo wa therešo le molaong+ gotee le taelong ge a tsoma+ Modimo wa gagwe, o be a o dira ka pelo+ ya gagwe ka moka gomme a atlega.+
2 Dikoronika 31
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D14%26Chapter%3D31%26wtlocale%3DSE%26srcid=share⊂ject=Bala Beibele Inthaneteng